Տիկին Յուզբաշյանը վստահեցնում է՝ եթե ժամանակը հետ տար ու նորից որոշում կայացնելու հնարավորություն ունենար, առանց երկմտելու նույնը կաներ. «Ինձնից շատերն են նեղացել, երես թեքել, նույնսիկ Ռիտա Սարգսյանն է որոշ բաներ ասել իմ հասցեին, բայց ես դրանց ուշադրություն չեմ դարձնում։ Հնարավոր է՝ ինչ-որ մեկը դա արել է PR-ի համար, բայց դա ինձ պետք չէր։ Ես պարզապես ուզում էի արտահայտել իմ բողոքն ու այլ տարբերակ չգտա։ Անգամ չգիտեմ՝ ինչ անեմ այդ շքանշանի ու պատվոգրի հետ, ինչպես վերադարձնեմ։ Այդ կոչումն այնքան է արժեզրկվել, որ ով ասես, չի ստանում․ նրանք անգամ մշակույթի հետ աղերսներ չունեն։ Ես կոչ եմ անում ուղղակի վերացնել կոչումներ տալու այդ ավանդույթը»։